Cuneiform Tablet KTS 1 6
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma il₅-we-da-ku-ma mì-šu ša a-ma-kam a-na a-ḫi-im ù eb-ri-im ta-na-zu-mu um-ma a-ta-ma šu-ma il₅-we-da-ku KÙ.BABBAR uš-té-bi₄-lam a-na ni-kà-sí a-za-az šu-ma la uš-té-bi₄-lam a-na É kà-ri-im la e-ra-áb lu-qú-tám ša a-ṣé-ri-a tù-šé-bi₄-lá-ni ta-am-tí-ší ú-lá ḫa-al-pu-tí ú-lá sà-ru-tí ki-ma KÙ.BABBAR-áp-kà ta-ú-ra-am lá a-le-e-ú ta-áš-me-ma a ší-a-tí a-ni-a-tim ta-ta-wu-ma a-ta ra-ma-kà a ù i-a-tí a-na lá me-er-i-kà ta-áš-ta-ak-na-ni lá a-wi-lim ta-áš-ta-kán šu-ma li-bi₄-kà-ma um-ma a-ta-ma et-qám-ma a-na-kam iš-tí-a na-me-er KÙ.BABBAR 10 ma-na e-ṣa-am-ma lá-al-qé-a-ma lá-li-kam-ma iš-tí-kà lá-na-me-er mì-šu-um ki-a-am úz-né-kà a-pá-té i ša-am-ší a-šur-UTU-ši e-ra-ba-ni 5 u₄-me lá i-sà-ḫu-ur ṭù-ru-sú ṭup-pá-am ša 10 ma-na KÙ.BABBAR ša ḫu-bu-ul {d}IŠKUR.DÙL ša a-na DAM.GÀR ḫa-bu-lu-ma i-na 2 ma-na KÙ.GI ša ša-ap-kà-ku-ni qá-tí DAM.GÀR ša-ak-na-at-ni i-ku-pì-a-šur na-áš-a-kum a-na-kam i-ku-pì-a-šur iq-bi₄-a-am um-ma šu-ut-ma iš-tù-ma KÙ.BABBAR pu da-nu-ni URUDU SIG₅ 10 GÚ.TA ša té-pu-šu áp-kam-ma 1 ma-na.TA ù a-na ITU.1.KAM iš-té-en₆ ù šé-na lá i-ba-ta-qá-am té-er-ta-ka li-li-kam-ma URUDU pá-ni-a-ma ša e-pu-šu ma-lá maš-kà-ta-kà té-pu-šu lá-bu-kà-ku-ma 1 ma-na.TA ù 1 GÍN.TA a-na ITU.1.KAM-im iš-té-en₆ ù še-na tí-šu